**Etninės kultūros ilgalaikis planas 9 (I gimnazijos) klasei**

Sudarant etninės kultūros ugdymo turinio ilgalaikius planus, turinio temos paskirstytos atskiroms klasėms atsižvelgiant tiek į amžiaus ypatumus, tiek į integruotinų temų kituose dalykuose išsidėstymą. Rengdamas etninės kultūros dalyko metinius ilgalaikius planus, mokytojas savo nuožiūra gali išskirstyti lentelėje pateikiamas temas pagal konkrečias datas mokslo metuose remdamasis kalendorinių metų ratu, mokyklos tradicijomis, suderinęs laiką su kitų dalykų tapačių temų datomis ir pan. Mokytojas, įvertinęs klasės pajėgumus bei poreikį savo nuožiūra paskirsto 30 % valandų toms Etninės kultūros bendrosios programos mokymo turinio temoms, kurios reikalauja išsamesnio pažinimo.

**Pamokų skaičius:** 1 pamoka per savaitę (per metus – 37 pamokos).

|  |  |  |  |  |  |
| --- | --- | --- | --- | --- | --- |
| **Eil. nr.** | **Mokymosi turinio sritis** | **Tema, mokymosi turinys** | **Val.** | **Mokinių veikla** | **Tarpdalykinių temų integracija** |
| 1. | [**Žmogaus, šeimos, bendruomenės, tautos ryšys ir papročiai**](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-60k0-Nt8o-f07O)**.** | [***Tradicijos „savo“ ir „kito“ kontekste***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-997m-Kf63-9b17)***.*** | 2 val. | Remdamiesi tyrinėtojų darbais, mokiniai nagrinėja „savo“ ir „kito“ sampratą šeimos ir bendruomeniniuose papročiuose bei apeigose. Palygina savo tautos ir kitų tautų tradicines šeimos apeigas – vestuves, laidotuves, krikštynų papročius. | ***Pilietinės visuomenės savikūra.******Kultūros paveldas.******Medijų raštingumas.******Žmogaus teisės, lygios galimybės.******Kultūrų įvairovė.******Mokymasis visą gyvenimą.*** |
| 2. | [***Paprotinė teisė ir elgesys***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-3B1k-JJ7g-s5Ag)***.*** | 2 val. | Remdamiesi etninės kultūros ir istorijos šaltiniais, mokiniai nagrinėja šeimos ir bendruomenės paprotinį elgesį, paprotinės teisės atspindžius kuriant teisėkūros pradmenis Lietuvoje, skirtingų laikotarpių nuosavybės ir teisėtumo sampratą. | ***Pilietinės visuomenės savikūra.******Medijų raštingumas.******Istorinė savimonė.******Kultūros paveldas.******Kultūros raida.******Mokymasis visą gyvenimą.*** |
| 3. | [***Mitybos ir sveikatos tausojimo papročiai***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-b2on-3B39-4R89)***.*** | 3 val. | Mokiniai nagrinėja mitybos papročių kaitą Lietuvoje ir kulinarinio paveldo reikšmę šiuolaikiniame gyvenime. Palygina sveikatos tausojimo ir higienos laikymosi papročius Lietuvoje ir kitose šalyse, gydomųjų maisto produktų panaudojimą tradicinėje virtuvėje ir liaudies medicinoje. Remdamiesi etnokultūros šaltiniais, apibūdina liaudies medicinos ir veterinarijos ypatybes. Diskutuoja apie lietuvių ir kitų tautų tradicinių sporto žaidimų šiandieninę būklę ir svarbą, žaidžia pasirinktus žaidimus. | ***Kultūros paveldas.******Sveikata, sveika gyvensena.*** *Rūpinimasis savo ir kitų sveikata. Asmens savybių ugdymas. Streso įveika.****Aplinkos tvarumas.*** *Klimato kaitos prevencija.****Medijų raštingumas.******Kultūros raida.******Ugdymas karjerai.******Kultūrų įvairovė.******Mokymasis visą gyvenimą.*** |
| 4. | [**Regioninės tapatybės raiška ir gyvenamoji aplinka**](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-2B9r-K06g-b6E4)**.** | [***Tarmių įvairovė***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-f9ui-5boo-6OBI)***.*** | 2 val. | Mokiniai pristato tarmių, patarmių ir šnektų įvairovę Lietuvoje, apibūdina jų gyvąją tradiciją. | ***Kultūros paveldas.******Gimtoji kalba.******Medijų raštingumas.*** |
| 5. | [***Etnografiniai regionai, kraštovaizdžio ir architektūros ypatybės***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-9I71-6794-5004)***.*** | 2 val. | Naudodamiesi tyrėjų darbais, mokiniai analizuoja etnografinių regionų raidą ir ją lėmusius veiksnius. Nagrinėja regioninius tradicinės architektūros skirtumus, apibūdina įvairių tipų tradicinius kaimus (gatvinius, kupetinius, padrikuosius, vienkiemius). Išskiria dvarus, kitus kultūrinio kraštovaizdžio objektus, aptaria jų kaitą per pastarąjį šimtmetį. Diskutuoja apie tradicinės architektūros puoselėjimą Lietuvoje ir kitose šalyse. | ***Aplinkos tvarumas.*** *Atsakingas vartojimas. Tvarūs miestai ir gyvenvietės.****Kultūros paveldas.******Medijų raštingumas.******Kultūros raida.******Mokymasis visą gyvenimą.*** |
| 6. | [**Pasaulėjauta, žmogaus ryšys su gamta ir ūkinė veikla**](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-165i-N6Z6-L18g)**.** | [***Kalendoriniai papročiai ir tradicinė ūkinė veikla***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-489g-r3rN-lE12)***.*** | 7 val. | Mokiniai tyrinėja kalendorinių švenčių sąsajas su tradiciniais ūkio darbais ir religija. Aiškinasi derliaus švenčių ryšį su protėvių kultu. Išskiria lietuviškų advento, Kūčių ir Kalėdų papročių savitumą kitų tautų kontekste. Apibūdina baltų ir krikščioniškų tradicijų persipynimą lietuviškose velykinio laikotarpio apeigose. Analizuoja Rasos (Joninių, Kupolių) šventės tradicijas. Remdamiesi šaltiniais, nagrinėja Žolinių šventės kilmę, papročius, tradicijas.Aptaria tradicinių darbų, amatų ir verslų reikšmę Lietuvos ūkiui, jų raidą, analizuoja kaitos priežastis. Aptaria tradicinius darbus ir amatus Lietuvos nematerialaus kultūros paveldo sąvade ir UNESCO Reprezentatyvaus žmonijos nematerialaus kultūros paveldo sąraše. | ***Socialinė ir ekonominė plėtra****.* ***Pilietinės visuomenės savikūra****.* ***Aplinkos tvarumas.*** *Aplinkos apsauga. Tausojantis žemės ūkis.****Kultūros paveldas.******Kultūros raida.******Medijų raštingumas.******Ugdymas karjerai.******Mokymasis visą gyvenimą.*** |
| 7. | [**Liaudies kūrybos palikimas ir tęstinumas**](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-pR88-7pD8-DHa1)**.** | [***Sakytinis, muzikinis ir žaidybinis folkloras***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-85ks-2S0r-T35z)***.*** | 5 val. | Mokiniai analizuoja raudų ypatybes, paskirtį ir simbolizmą. Aptaria giesmių įvairovę, giedojimo tradicijos kaitą. Nagrinėja šeimos dainų žanrą, klausosi ir atlieka pasirinktus muzikinio folkloro kūrinius. | ***Pilietinės visuomenės savikūra.*** *Ekstremalios situacijos.****Sveikata, sveika gyvensena.*** *Streso įveika.****Kultūros paveldas.******Gimtoji kalba.******Medijų raštingumas.*** |
| 8. | [***Tautodailė***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-brSV-M16L-2r6i)***.*** | 3 val. | Aplankydami parodas ir remdamiesi kitais šaltiniais, mokiniai gilinasi į šiuolaikinę tautodailę, pagal galimybes kuria tautodailės dirbinius. | ***Socialinė ir ekonominė plėtra.*** *Žiedinė ekonomika.****Sveikata, sveika gyvensena.*** *Streso įveika.****Kultūros paveldas.******Medijų raštingumas.******Idėjos, asmenybės.******Mokymasis visą gyvenimą.*** |
| **Mokytojo nuožiūra priskiriamos valandos pasirinktoms etninės kultūros BP mokymo turinio temoms:** | 11 val. |  |  |
| **VISO:** | **37 val.** |  |  |